San Fernando (Spania)

San Fernando er en by i provinsen Cádiz i Spania med knapt 100 000 innbyggere. Byen blir noen ganger kalt La Isla («Øya»), men er ikke lenger ei øy, men ei landfast halvøy. Provinshovedstaden Cádiz ligger 15 km mot nordvest og har forbindelse over ei landtunge. San Fernando er en marineby, og Navantia har et betydelig skipsverft der. Innbyggerne i San Fernando blir lokalt kalt cañaíllas eller isleños. Historikk Kommunen spilte en viktig rolle i 1810 under den franske okkupasjonen ledet av Napoleon. San Fernando og Cádiz var de eneste områdene av Spania som ikke overga seg til franskmennene. Cortes Generales møttes i Komedieteatret (i dag Real Teatro de las Cortes) og startet forberedelsen av den første liberale grunnloven i Spania, som ble godkjent i nabobyen Cádiz i 1812. Personer fra San Fernando Camarón de la Isla (1950–1992), flamencosanger Anne Hidalgo (født 1959), fransk politiker Metalbandet Saurom (startet 1996) Referanser Eksterne lenker Offisielt nettsted (en) San Fernando, Cádiz – kategori av bilder, video eller lyd på Commons (en) San Fernando, Cádiz – galleri av bilder, video eller lyd på Commons San Fernando - Sistema de Información Multiterritorial de Andalucía Reiseguide Arkivert 6. mars 2021 hos Wayback Machine.